ತಮಿಳುನಾಡು

ತಮಿಳುನಾಡು ಭಾರತದ ದಕ್ಷಿಣ ತುದಿಟ್ ಉಪ್ಪುನ ರಾಜ್ಯೊ. ಭಾರತ ಗಣರಾಜ್ಯದ ದಕ್ಷಿಣದ ಒಂಜಿ ರಾಜ್ಯೊ.ಚೆನ್ನೈ ತಮಿಳುನಾಡು ದ ರಾಜಧಾನಿ ಬುಕ್ಕೊ ಮಲ್ಲ  ನಗರ.
ನೆತ್ತ ಕೈತಲ್ದ ಪ್ರದೇಶೊಲು ಪಾಂಡಿಚೇರಿ, ಕೇರಳ, ಕರ್ನಾಟಕ ಬುಕ್ಕೊ ಆಂಧ್ರ ಪ್ರದೇಶ.ದಕ್ಷಿಣಪೂರ್ವಗ್ ಹಿಂದೂ ಮಹಾಸಾಗರಡ್ ಶ್ರೀಲಂಕಾ ರಾಷ್ಟ್ರ ಉಂಡು.    
ತಮಿಳುನಾಡು ಉತ್ತರಡ್ ಪೂರ್ವ ಘಟ್ಟರ್ದ್, ಪಶ್ಚಿಮಡ್ ನೀಲಗಿರಿ ಮಲೆ, ಆನಮಲೆ ಬುಕ್ಕೊ ಪಾಲಕ್ಕಾಡಿ ರ್ದ್, ಪೂರ್ವಡ್ ಬಂಗಾಳ ಕೊಲ್ಲಿರ್ದ್, ಆಗ್ನೇಯಡ್ ಮನ್ನಾರ್ ಖಾರಿ, ಪಾಲ್ಕ್ ಜಲಸಂಧಿರ್ದ್, ದಕ್ಷಿಣಡ್ ಹಿಂದು ಮಹಾಸಾಗರರ್ದ್ ಸುತ್ತು ಪಾದ್ರ್‌ಂಡ್. ತಮಿಳುನಾಡು ವಿಸ್ತೀರ್ಣಡ್ ಭಾರತದ ಪತ್ತೊಂಜಿನೆತ್ತ ಅತಿ ಮಲ್ಲ ರಾಜ್ಯೊ ಆತ್‌ಂಡ್ ಬುಕ್ಕೊ ಜನಸಂಖ್ಯೆಡ್ ಏಲ್‌ನೆ  ಅತಿ ಮಲ್ಲ ರಾಜ್ಯೊ ಆತ್‌ಂಡ್.

 ಭೌಗೋಳಿಕ ಸ್ಥಾನ 
ಪರ್ಯಾಯ ದ್ವೀಪದ ಆಗ್ನೇಯ ತುಡಿಟ್, ಉ. ಅ 8o 5' —13o 3  ಪೂ. ರೇ. 76o 15 — 80o 20 ನಡುಟ್ ಉಂಡು. ಉತ್ತರಡ್ ಆಂಧ್ರಪ್ರದೇಶ, ಪೂರ್ವೊಡು ಬಂಗಾಳ ಕೊಲ್ಲಿ, ದಕ್ಷಿಣಡ್ ಹಿಂದೂ ಸಾಗರ, ಪಶ್ಚಿಮಡ್ ಕೇರಳ, ವಾಯವ್ಯ ಬುಕ್ಕೊ ಉತ್ತರಡ್ ಕರ್ನಾಟಕ ಬುಕ್ಕೊ ಆಂಧ್ರಪ್ರದೇಶ ಉಂಡು ನೆತ್ತ ಮೆರೆಲು. ಪಶ್ಚಿಮಡ್ ಪಶ್ಚಿಮ ಘಟ್ಟೊಲು ಉಂಡು. ತಮಿಳುನಾಡಿಗ್ ಪೂರ್ವೊಡು  ಸು. 998 ಕಿ.ಮೀ ಉದ್ದೊದ ಸಮುದ್ರ(ಸುದೆ) ತೀರ ಉಂಡು.

 ವಿಸ್ತೀರ್ಣ ಬುಕ್ಕೊ  ಜನಸಂಖ್ಯೆ 
30 ಜಿಲ್ಲೆಲು, 832 ಪಟ್ಟಣೊಲು ಸು. 16,317 ಗ್ರಾಮೊಲು ಉಪ್ಪುನ ರಾಜ್ಯೊದ ವಿಸ್ತೀರ್ಣ 1,30,058 ಚ.ಕಿ.ಮೀ. ಮುಲ್ಪದ ಆಂಜೋವು ಸಂಖ್ಯೆ 31,400,909 ಪೊಂಜೋವು 31,004,770 ಒಟ್ಟು ಜನಸಂಖ್ಯೆ 62,405,679 (2001). ನೆಕ್ಕ್ ಸು. 812ಕಿ.ಮೀ. ಉದ್ದದ ಕಡಲ್ ದ ತೀರ ಉಂಡು. ನೆತ್ತ ವಿಸ್ತೀರ್ಣ 50, 180 ಚ.ಮೈ. (1,29,966 ಚ.ಕಿಮೀ.) ಜನಸಂಖ್ಯೆ 1,30,058.ಚ.ಕಿ.ಮೀ. ಜನಸಂಖ್ಯೆ 6,21,10,839 (2005) ಪರ ಮದ್ರಾಸ್ ಪ್ರಾಂತ್ಯಡ್ ತಮಿಳು ಬಾಸೆ ಪಾತೆರುನ ಜನ ಉಪ್ಪುನ ಪ್ರದೇಶನ್ 1956 ರಾಜ್ಯ ಪುನರ್ವಿಂಗಡಣೆದ ಅಧಿನಿಯಮದ ಪ್ರಕಾರ ಬೇತೆ ಮಲ್ತ್‌ದ್ ಈ ರಾಜ್ಯೊನ್ ನಿರ್ಮಾಣ ಆಂಡ್.ವಿಸ್ತೀರ್ಣಡ್ ಉಂಡು ಭಾರತದ ಪತ್ತ್ ನೆತ್ತ ರಾಜ್ಯೊ, ಜನಸಂಖ್ಯೆಡ್ ನೆಕ್ಕ್ ಐನೆತ್ತ ಸ್ಥಾನ. ರಾಜಧಾನಿ ಚೆನ್ನೈ.

 ಪುಣ್ಯಸ್ಥಳೊಲು 
ದೇವಸ್ತಾನ ಇಜ್ಜಂದಿನ  ಊರುಡು  ವಾಸ ಮಲ್ಪೆರೆ ಬಲ್ಲಿ ಪನ್ದ್ ಒಂಜಿ  ತಮಿಳು ಗಾದೆ ಉಂಡು. ತಮಿಳುನಾಡ್ ಡ್ ದೇವಾಲಯ ಇಜ್ಜಂಡಿನ ಓವೆ ಊರೇ ಇಜ್ಜಿ. ಮಧುರೈ ಜಿಲ್ಲೆದ ರಾಜಧಾನಿ ಮಧುರೆಡ್ ಪ್ರಸಿದ್ಧವಾಯಿನ ಮೀನಾಕ್ಷಿ ದೇವಸ್ತಾನ ಉಂಡು. ಶಕ್ತಿಯ (ಪಾರ್ವತಿಯ) ಹಿರಿಮೆನ್ ಉಂದು ತೋಜಪಾಉಂಡು ಮಧುರೈಗ್ ಕೈತಲ್ ಡ್ ತಿರುಪ್ಪರಕ್ಕುನ್‍ಅಮ್ ಉಂಡು. ಉಂಡು ಪ್ರಸಿದ್ಧ ಮುರುಗನ ಗುಡಿ.ಕಾಂಚೀಪುರಡ್ ಸಂಸ್ಕೃತ ಬುಕ್ಕೊ ತಮಿಳು ಸಂಸ್ಕೃತಿನ್ ತೂವೊಲಿ.ರಾಮೇಶ್ವರಮ್ ಪನ್ಪಿನ ಪ್ರದೇಶೊ ರಾಮನಾಥಪುರಮ್ ಜಿಲ್ಲೆಡ್ ಉಂಡು. ರಾವಣನ್ ಕೆರಿನ ಪಾಪನಿವಾರಣೆಗಾಡ್ ರಾಮ ಶಿವನ್ ಪೂಜೆ ಮಲ್ತಿನ ಪದೇಶ ಉಂದು ಪಂದ್ ಹಿಂದೂಲ್‌ನ ನಂಬಿಕೆ,ದಕ್ಷಿಣ ಆರ್ಕಾಟ್ ಜಿಲ್ಲೆದ ಚಿದಂಬರಡ್ ಉಪ್ಪುನು ನಟರಾಜ ದೇವಸ್ತಾನ. ಮುಲ್ಪ ಶಿವ ನಲಿಪುನ  ರೂಪಡ್ ದರ್ಶನ ಕೊರ್ಪೆರ್. 
ತಿರುಚ್ಚಿರಾಪ್ಪಳ್ಳಿಗ್ ಕೈತಲ್ ಉಪ್ಪುನ ಶ್ರೀರಂಗಮ್ ವಿಷ್ಣುಕ್ಷೇತ್ರ. ಶ್ರೀ ರಂಗನಾಥ ಶ್ರೀರಂಗದ ದೇವಸ್ಥಾನಡ್ ಜೈದೆರ್. ಶ್ರೀರಂಗಗ್ ಕೈತಲ್ ತಿರುವಾನೈಕ್ಕಾ. ಮುಲ್ಪ ಉಪ್ಪುನ ಅಖಿಲಾಂಡೇಶ್ವರಿ ಜಂಬುಕೇಶ್ವರನ ದೇವಸ್ತಾನ ಪ್ರಸಿದ್ಧ ಆತ್‌ಂಡ್.ತಂಜಾವೂರು ಜಿಲ್ಲೆದ ಕುಂಭಕೋಣಡ್ ಪದ್ರಾಡ್ ವರ್ಷಗ್ ಒಂಜಿ ಸಲ ಮಹಾಮಖಮ್ ಪನ್ಪಿನ ಪರ್ಬ ಉಪ್ಪುಂಡು.ತಂಜಾವೂರ್ ಡ್ ಉಪ್ಪುನ ಬೃಹದೀಶ್ವರ ದೇವಸ್ತಾನ ಮಸ್ತ್ ಮಲ್ಲ ಉಂಡು. ಉಂದೆನ್ ಮಲ್ಲ ದೇವಸ್ತಾನ ಪಂದೇ ಜನಕುಲು ಲೆಪ್ಪುವೆರ್. ತಿರುತ್ತಣಿ, ತಿರುನೆಲ್ವೇಲಿ ಜಿಲ್ಲೆದ ತಿರುಚ್ಚೆಂದೂರ್, ಕನ್ಯಾಕುಮಾರಿ ಉಂದು ಪ್ರಸಿದ್ಧ ಪುಣ್ಯಸ್ಥಳೊಲು.

ಮಸ್ತ್ ಶೈವ ಜಾಗೊದ ಬಗ್ಗೆ ಅಪ್ಪರ್, ಸಂಬಂಧರ್, ಸುಂದರರ್  ತೇವಾರನ್ ಪಂತೆರ್. ಶ್ರೀವೈಷ್ಣವ ಸ್ಥಳಗ್ ಮಂಗಳಾಶಾಸನ ಉಂಡು;  63 ನಾಯನ್‍ಮಾರ್‍ಗಳೂ 12 ಆಳ್ವಾರ್‍ಗಳೂ ಪುಟ್ಟಿನ ಗ್ರಾಮಲೂ ಪುಣ್ಯಸ್ಥಳನೆ ಆತ್‌ಂಡ್.

 ಇತಿಹಾಸೊ 
ತಮಿಳು ನಾಡ್ ದ ಇತಿಹಾಸ ಮಸ್ತ್ ಪ್ರಾಚೀನ.ಗತ ಶತಮಾನಡ್ ಈ ಪ್ರದೇಶಡ್ ಸಂಸ್ಕøತಿ ನಾಗರಿಕತೆದ ಬಾಸೆ ಸಾಹಿತ್ಯಲು ಚಿತ್ರಕಲೆ ವಾಸ್ತುಶಿಲ್ಪಲು ಸಂಗೀತಲು ಪ್ರಾಗತಿ ತೋಜಿಲಕ ದೇಶದ ಒಲುಲ ಇಂಚ ಪ್ರಗತಿ ಆದ್ ಇತ್ತಿಜಿ.ತಮಿಳು ನಾಡ್ ಗ್  ಬೃಹದ್ಬಾರತದ ಇತಿಹಾಸನ್ ದಕ್ಷಿಣ ಭಾರತದ ಇತಿಹಾಸದ ಒಂಜಿ ಉಜ್ವಲ ಅಧ್ಯಾಯ ಪಂದ್ ಎಣ್ಣೊಲಿ.

ತಮಿಳುನಾಡ್ ದ ಸಂಸ್ಕøತಿಕ ಪ್ರಭಾವೊಲು -- ಮುಖ್ಯವಾದ್ ಲಿಪಿ. ನಂಬಿಕೆಲು, ಕಲೆಳು ಮಲಯ, ಸುಮಾತ್ರ, ಜಾವ, ಬಾಲಿ, ಕಾಂಬೋಡಿಯ ಬುಕ್ಕೊ ಸೈಯಾಮ್‍ಲೆನ್ ಮುಟ್ಟ್ ದ್ಂಡ್. ಬಾಕಿ ದೇಸೊಲು ಬುಕ್ಕೊ ಸಂಸ್ಕøತಿದ ಒಟ್ಟಿಗೆದ ಸಂಪರ್ಕದ ಅವಕಾಶನ್ ತಮಿಳು ನಾಡು ಎತ್ತರ ಮಟ್ಟ್‌ಗ್ ಕೊನ್ಪಿನೆಟ್ಟ್,ಏಪಲ ಪಿರ ಬೂರ್ದುಜಿ.

ತಮಿಳಿನ ಅತ್ಯಂತ ಪ್ರಾಚೀನ ನಷ್ಟವಾಗಿದೆ. ತಮಿಳಿನ ತೊಲ್‍ಕಾಪ್ಪಿಯಮ್ 
ತಮಿಳು ನಾಡಿನ ಇತಿಹಾಸಕಾಲ ಕ್ರಿ.ಪೂ 4ನೆಯ ಶತಮಾನದಿಂದ ಸುರು ಆಪುಂಡು. ಸಂಗಮ್ ಯುಗತ ಕಡೆತ ಮುಟ್ಟ (ಕ್ರಿ.ಶ 3ನೆಯ ಶತಮಾನ) ಐತ ಇತಿಹಾಸ ಸರಿಯಾದ್ ಗೊತ್ತಾತ್ಜಿ. ಚೇರ, ಚೋಳ ಬುಕ್ಕೊ ಪಾಂಡ್ಯರ್ ನೆರೆತ ಸ್ವತಂತ್ರ ರಾಜ್ಯನ್ ಆಳ್ವಿಕೆ ಮಲ್ತೊಂದಿತ್ತೆರ್ ಪಂದ್ ಅಶೋಕನ 2ನೆ ಬುಕ್ಕೊ 13ನೆ ಶಿಲಾಶಾಸನರ್ದ್ ಗೊತ್ತತ್ಂಡ್. ಸತ್ಯಪುತ್ರರು ಬಹುಶ: ಕೊಂಗುನಾಡನ್ನಾಳುತ್ತಿದ್ದವರು. ಆ ಕಾಲದ ಇತಿಹಾಸದ ಕೆಲವು ಹೊಳಹುಲು ಮುಖ್ಯವಾಡ್ ಸಂಗಮ್ ಕೃತಿರ್ದ್ ತಿಕ್ಕುಂಡು. ಉಂದೆನ್ ಇತಿಹಾಸ ಗ್ರಂಥ ಪಂದ್ ಪಂತಿಜಿಂಡಲ ತತ್ಕಾಲದ ಜನ, ಅಕ್ಲ್ನ ರಜಾರ್ನ, ಪಾಳೆಯಗಾರೆರ್ನ ರಾಜಕೀಯ, ಸಾಮಾಜಿಕ, ಆರ್ಥಿಕ ಬುಕ್ಕೊ ಮತೀಯ ಜೀವನಕಗ್ ಸಂಬಂಧದ ಐತಿಹಾಸಿಕ ಸಾಮಗ್ರಿ ಎಂಕ್ಲೆಗ್ ಐಟ್ ತಿಕ್ಕುಂಡು.

 ಉಲ್ಲೇಕೊಲು 

 ಬಾಹ್ಯ ಸಂಪರ್ಕೋಲು 

 Government

 The Official Site of the Government of Tamil Nadu
 Official Tourism Site of Tamil Nadu, India

ವರ್ಗೊ:ರಾಜ್ಯೊಲು
ವರ್ಗೊ:ಭಾರತೊದ ರಾಜ್ಯೊಲು